Eva Švankmajerová

Eva Švankmajerová (* 25. september 1940, Kostelec nad Černými lesy† 20. október 2005, Praha) bola česká výtvarníčka, poetka a prozaička.

Od roku 1970 členka Surrealistickej skupiny, známa svojimi surrealistickými obrazmi, knihami a filmami aj v zahraničí. Na filmovej tvorbe spolupracovala so svojím mužom Janom Švankmajerom, ale aj ďalšími režisérmi (medzi inými s Evaldom Schormom, Jaromilom Jirešom a Jurajom Herzom).

Je držiteľkou celkom 5 Českých levov - za najlepší výtvarný počin za filmy Lekce Faust a Šílení, za najlepšie výtvarné riešenie za film Otesánek a za najlepší filmový plagát k filmom Otesánek a Šílení.

Vo výtvarnom umení na seba upozornila v šesťdesiatych a sedemdesiatych rokoch emancipačným cyklom - variáciami na známe obrazy, na ktorých nahradila ženské postavy mužskými.

Syn manželov Švankmajerových Václav Švankmajer je autorom animovaných filmov.

Filmografia 
 1964 - Poslední trik pana Schwarcewalldea a pana Edgara (asistentka produkcie), réžia: Jan Švankmajer
 1967 - Zahrada (kostýmy), réžia: Jan Švankmajer
 1971 - Jsouc na řece mlynář jeden (výtvarníčka), réžia: Jiří Brdečko
 1976 - Laterna magika: Ztracená pohádka (výtvarná spolupráca), réžia: Jaromil Jireš
 1978 - Deváté srdce (výtvarné efekty), réžia Juraj Herz
 1983 - Kyvadlo, jáma a naděje (výtvarná spolupráca), réžia: Jan Švankmajer
 1986 - Jost Burgi – Demystifikace času a prostoru (animácia), réžia: M. Havas
 1987 - Laterna magika: Odysseus (animácia), réžia E. Schorm
 1987 - Něco z Alenky (výtvarná spolupráca), réžia: Jan Švankmajer
 1994 - Lekce Faust (výtvarná spolupráca), réžia: Jan Švankmajer
 1996 - Spiklenci slasti (výtvarná spolupráca), réžia: Jan Švankmajer
 2000 - Otesánek (výtvarná spolupráca), réžia: Jan Švankmajer
 2005 - Šílení (výtvarná spolupráca), réžia: Jan Švankmajer

Knihy 
 Samoty a citace (v Ženeve, La BP, 1987)
 Jeskyně Baradla (samizdat, 1981; Sdružení Analogonu: Kozoroh, 1995, ISBN 80-238-0583-5)
 Evašvankmajerjan / Anima Animus Animace (Arbor Vitae, 1997, ISBN 80-901964-3-8)
 Imaginativní oko, imaginativní ruka (spoločne s Janom Švankmajerom, Vltavín, 2001, ISBN 80-902674-7-5)
 Dosud nenamalované obrazy (Torst, 2003, ISBN 80-7215-195-9)
 Otesánek (Arbor Vitae, 2004, ISBN 80-86300-40-4)
 Eva Švankmajerová (Arbor Vitae, 2005, posmrtne)

Výstavy 
 Desátý dům, spoločne s Janom Švankmajerom, Brusel, La Contamination des sens, 1987
 Paměť animace, animace paměti, Galéria mesta Plzne, 19. februára až 4. apríla 2004
 Eva Švankmajerová a Jan Švankmajer, Retrospektivní výstava 1958–2004, Jazdiareň Pražského hradu, 4. júna až 19. septembra 2004
 Eva Švankmajerová, Deník 1963–2005, Galerie Václava Špály, Praha, vernisáž 2. 1. 2006

Referencie

Pozri aj 
 Surrealizmus
 Skupina surrealistov v ČSR
 Jan Švankmajer

Externé odkazy 
 Eva Švankmajerová v databáze Národní knihovny ČR
 Informačný systém ABART - Eva Švankmajerová
 Nekrológ: Eva Švankmajerová (25. 9. 1940 - 20. 10. 2005)
 

Českí výtvarníci
Českí básnici
Surrealistickí maliari
Držitelia Slnka v sieti
Úmrtia na rakovinu prsníka